România a înregistrat vineri, 13 martie 2020, cele mai multe cazuri de până acum de persoane contaminate cu noul coronavirus confirmate într-o singură zi : 34. Bilanțul total al celor care au fost depistați cu acest virus ajunge la 97, astfel că România se îndreaptă către scenariul nr.3 elaborat de autorități, acela când numărul bolnavilor va depăși 100. Șase dintre acești 95 de pacienți s-au vindecat între timp.

Primul caz de coronavirus a fost confirmat în România în data de 26 februarie, iar pacientul - tânărul din Gorj care s-ar fi contaminat de la un om de afaceri italian - a fost asimptomatic. În data de 7 martie a fost anunțat și primul caz de coronavirus din București - un cetățean care venise tot din Italia.

Italia a decretat stare de urgenţă la 31 ianuarie, pentru a accelera lupta împotriva noului tip de coronavirus şi pentru a evita o eventuală contagiere a populaţiei, la o zi după ce fuseseră depistate primele două cazuri din acestă țară: un cuplu de turişti chinezi. Trei săptămâni mai târziu, la 21 februarie, Italia anunța primul deces pe teritoriul ei din cauza coronavirusului. După alte trei săptămâni, situația din Italia este dramatică: are cele mai multe victime, după China: vineri, 13 martie 2020, numărul total al persoanelor care s-au îmbolnăvit în Italia era de 17.660, dintre care 1.266 au decedat.

Între timp, însă, epidemia de coronavirus s-a extins în toată Europa, astfel că dintre românii diagnosticați cu Covid-19 acum nu sunt numai persoane venite din Italia, ci și din alte țări.

Ultimele cazuri de infectare cu coronavirus din România au fost confirmate vineri seara târziu. Printre ele, este un copil de 1 an, dar și o femeie de 41 ani din Iași, care a venit din Dubai în 8 martie și a făcut naveta Iași -București, apoi din 9 martie a mers la serviciu în Mureș. Primele simptome le-a avut după patru zile, în 12 martie.

Persoanele infectate cu noul coronavirus sunt internate în spitale din București, Iași, Cluj-Napoca, Timișoara, Craiova și Constanța și se află sub supraveghere medicală permanentă.

Starea generală a pacienților este considerată bună, cu excepția unui pacient internat la ATI la Institutul Victor Babeș. Starea pacientului este însă una ameliorată față de momentul internării.

Alexandru Rafila, președintele Societății Române de Microbiologie, a declarat vineri că se așteaptă ca până săptămână viitoare să fie multe sute de persoane infectate cu coronavirus. „Va fi o creștere serioasă”, avertizează acesta.

Citiți și: Dr. Alexandru Rafila: Vârful epidemiei de coronavirus s-ar putea înregistra în aprilie

Ce presupune scenariul 3

În scenariul 3, valabil pentru înregistrarea a 101 până la 2.000 de cazuri, se mărește capacitatea de răspuns la coronavirus și se începe un triaj la fiecare spital: vor fi prioritizate cazurile din epidemie și vor fi amânate cele care nu sunt urgențe medicale. Toate spitalele de boli infecțioase nu vor mai trata decât pentru Covid-19, bolnavii cu alte afecțiuni fiind transferați către alte centre medicale.

Vor fi mărite spațiile pentru tratarea bolnavilor și vor fi aduși medici suplimentari.

De asemenea, vor fi impuse noi restricții în ceea ce privește circulația.

Se vor căuta noi spații pentru carantină. Este posibilă și introducerea carantinei la domiciliu, cu măsuri speciale de pază.

Citiți și: Victor Costache: Probabil vom trece prin starea de alertă. Cel mai greu ne va fi când vom trece în scenariul 4

Cazurile de COVID-19 diagnosticate vineri

Multe dintre cele 34 de cazuri anunțate vineri sunt persoane tinere, active, cu vârste de până în 50 de ani. Printre persoanele infectate este și o adolescentă de 16 ani.

Numărul mare de cazuri anunțat vineri se explică și prin faptul că multe dintre aceste persoane au fost oprite zilele trecute la graniță, ținute în carantină, unde au început să aibă simptome. După ce Italia a anunțat extinderea „zonei roșii” la nivelul întregii țări, iar România a suspendat cursele aeriene din și către Italia, s-a produs un adevărat exod la granițe, zeci de mii de cetățeni români încercând să se întoarcă acasă cu mașinile personale sau autocarul. Conform normelor în vigoare, ei trebuie să stea în carantină două săptămâni.

Caz 95 -- Bărbat, 55 ani din Caraș Severin, venit din Italia, carantinat în Dâmbovița, confirmat la 13.03.

Caz 94 - Femeie, 27 ani, din Caraș Severin, sosită din Italia în 10.03, carantinată în Dâmbovița, confirmată în 13.03

Caz 93 - Femeie, 41 ani, din Iași, sosită din Franța, internată în Spitalul de boli infecțioase Iași în 13.03, confirmată în 13.03.

Caz 92 - Femeie, 41 ani, din Iași, lucrează în Mureș, venită din Dubai în 08.03; face naveta Iași -București; din 09.03 a mers la serviciu; debut în 12.03, confirmată în 13.03.

Caz 91 - Copil, 1 an, din Bacău, contact cu mătușa venită din Italia în 03.03 confirmat în 13.03. Mătușa este asimptomatică, urmează testarea.

Caz 90 - Femeie, 64 de ani, din Neamț, venită din Italia în 09.03, confirmată în 13.03.

Cazul nr. 89 de infectare cu coronavirus - Femeie de 49 ani din Bihor, venită din Italia în data de 10.03 și aflată în autoizolare.

Cazul nr. 88 - Bărbat, 45 ani, din București, venit din Londra în 9.03, internat vineri cu febră, frisoane, la Spitalul Victor Babeș București, confirmat pozitiv.

Caz nr. 87 - Femeie, 32 ani, din județul Caraș-Severin, venită din Italia în data de 10.03, aflată în carantină în Caransebeș, confirmată pozitiv în 13.03.

Cazurile 83-86: Patru noi cazuri de infectare cu coronavirus au fost confirmate. Este vorba de doi bărbați și două femei, de 32, 33, 36 și 41 de ani.

Cazul nr. 82 este un tânăr de 20 ani, din București, venit din Marea Britanie în data de 12.03. 2020. Este internat în Institutul Național de Boli Infecțioase prof.dr. Matei Bals din data de 13.03 și confirmat pozitiv din aceeași dată.

Cazul nr. 81 - Este vorba de o femeie în vârstă de 26 de ani aflată din data de 9.03.2020 în autoizolare. În prezent se află internată în Spitalul de boli infecțioase Victor Babeș.

Al 80-lea caz de infecție cu noul coronavirus - Bărbat, 26 ani, din Prahova, venit din Italia in 12.03, carantinat in Bușteni din aceeași dată, confirmat în 13.03 la INBI prof.dr. Matei Balș.

Cazurile 76-79: Este vorba de:

un bărbat de 44 ani , din Brașov, care s-a întors în data de 11 .03.2020 din Boston, SUA, și a fost internat cu simptomatologie specifică în data de 12.03.2020;

, din Brașov, care s-a întors în data de 11 .03.2020 din Boston, SUA, și a fost internat cu simptomatologie specifică în data de 12.03.2020; O tânără, 16 ani, din Covasna, contact cu persoană pozitivă (caz 78);

din Covasna, contact cu persoană pozitivă (caz 78); O femeie de 77 ani, din Covasna, contact cu o familie venită din Italia

din Covasna, contact cu o familie venită din Italia O femeie de 51 ani, venită din Italia, aflată în carantină.

Autoritățile au mai confirmat vineri două cazuri de infectare cu coronavirus: doi bărbați din Capitală, cazurile 75 și 74. Unul din ei este managerul unui spital. Are 50 de ani. Celălalt este un bărbat de 62 ani, pacient intrat în contact cu un medic gastroenterolog diagnosticat în zilele trecute (caz 30).

Cazurile 71, 72, 73 - încă 3 cazuri noi de infectare cu coronavirus. Este vorba de 3 persoane din județul Timiș: femeie, 40 de ani, carantinată la Timișoara; femeie de 50 de ani, carantinată în Timișoara; femeie, 33 de ani.

Cazurile 69-70 Grupul de Comunicare Strategică anunță că alte două persoane din Mehedinți au fost testate pozitiv: Bărbat, 26 de ani, din Mehedinți venit din Italia pe data de 12.03.2020; femeie, 52 de ani, din Mehedinți, contact cu bărbatul de 26 ani, venită din Italia 12.03.2020. Ambele cazuri sunt carantinate la Mehedinți.

Cazurile 65-68 - Au fost confirmate încă patru cazuri de cetățeni infectați cu virusul COVID – 19 (coronavirus):

Bărbat, 57 ani; bărbat, 51 ani, bărbat, 34 ani, femeie, 56 ani, toți din Constanța. Conform unor surse, toate cazurile au legătură cu senatorul PNL depistat pozitiv la noul coronavirus.

Cazurile 60-64: VINERI, 13 martie, la ora 7.00 sunt anunțate primele cinci cazuri de infectare cu coronavirus ale zilei:

Este vorba despre un bărbat de 39 de ani, care a intrat în contact cu o altă persoană care a călătorit în Germania.

Au mai fost infectați un bărbat de 53 ani, contact (coleg birou) cu un membru din familia pacientului care a fost internat în Spitalul Gerota, o femeie de 48 ani şi o tânără de 22 de ani, membre ale familiei bărbatului de 53 de ani, şi un tânăr de 23 de ani, contact al familiei bărbatului respectiv. Astfel, în mod direct sau indirect, fostul ofițer MAI, internat la Spitalul Dimitrie Gerota, a infectat deja 13 persoane.

CE TREBUIE SĂ ȘTIM DESPRE CORONAVIRUS

CARE ESTE SITUAȚIA ACTUALIZATĂ ÎN ROMÂNIA: Informații oficiale

Diferența între gripă, răceală şi coronavirus CARE SUNT SIMPTOMELE:

CONDUITA SOCIALĂ RESPONSABILĂ: Cele 15 recomandări ale autorităților

DECIZIILE AUTORITĂȚILOR: Restricții în România din cauza COVID-19

MIJLOACE DE PROTECȚIE: Cum ne spălăm corect pe mâini

ÎN CE STADIU ESTE DEZVOLTAREA UNUI VACCIN: Progresul înregistrat

Editor: Luana Păvălucă